আমলার মেয়ের বিয়েতে ৭২ কোটি রুপি উপহার
অর্থনৈতিক সংকটকালেও পাকিস্তানে এক আমলার মেয়ের বিয়েতে উপহার হিসাবে দেওয়া হয়েছে ৭২ কোটি রুপিরও বেশি অর্থ। বিষয়টি জানিয়েছেন খোদ পাকিস্তানের প্রতিরক্ষামন্ত্রী। খবর এক্সপ্রেস ট্রিবিউনের।







দেশটির প্রতিরক্ষামন্ত্রী খাজা মোহাম্মদ আসিফ দাবি করেছেন, এক আমলার মেয়ের বিয়েতে উপহার হিসাবে জমা হয়েছে ৭২০ মিলিয়ন রুপি বা ২৮ লাখ ডলার। 




২১ গ্রেডে কর্মরত ওই আমলার প্রথম মেয়ের বিয়েতে উপহার হিসাবে জমা হয়েছিল ১২০ কোটি রুপি বা ৪৬ লাখ ডলার। 
শুক্রবার জাতীয় পরিষদের অধিবেশন চলাকালে খাজা আসিফ বলেন, একজন আমাকে জানিয়েছেন-তিনি তার নির্বাচনি এলাকায় একজন আমলার মেয়ের বিয়েতে গিয়েছিলেন। সেখানে তিনি এক ব্যক্তিকে বিয়ের উপহার সংগ্রহ করতে দেখেন। ওই ব্যক্তি উপহার সংগ্রহকারীকে কৌতুহলবশত জিজ্ঞাসা করেন-এখন পর্যস্ত কী পরিমাণ উপহার এসেছে। 
তিনি উত্তরে বলেন, আমি ৭২ কোটি পর্যন্ত গুনেছি। আরও আসছে। ওই আমলার আগের মেয়ের বিয়েতে স্বর্ণালঙ্কার ও গাড়ির মতো উপহার বাদ দিয়েও ১২০ কোটি রুপি উপহার এসেছিল। 
খাজা আসিফ বলেন, অর্থের এত আনাগোনা থাকা সত্ত্বেও কেউ ওই আমলাকে তার বেতনের স্কেল সম্পর্কে জিজ্ঞাসা করেনি।
সরকারি ঘোষণা না হলেও অনেক রাজনীতিক এমনকি মন্ত্রীরাও বলেছেন, পাকিস্তান দেউলিয়া হয়ে গেছে। ১৫ দিনের আমদানি ব্যয় মেটানোর মতো অর্থও তাদের হাতে নেই।

অর্থনৈতিক সংকটকালেও পাকিস্তানে এক আমলার মেয়ের বিয়েতে উপহার হিসাবে দেওয়া হয়েছে ৭২ কোটি রুপিরও বেশি অর্থ। বিষয়টি জানিয়েছেন খোদ পাকিস্তানের প্রতিরক্ষামন্ত্রী। খবর এক্সপ্রেস ট্রিবিউনের।